text: 50 ár síðan Logos varð keypt
text: #000000
text: Hósdagin vóru 50 ár liðin síðani OM keypti gamla ferðamannaskipið Umanak og gav tí navnið Logos. Árið eftir, í 1971, fór hon fyrstu ferð sína til India.
text: #000001
text: 4. januar 1988 fór Logos úr Ushuaia í Argentina. Hesin býurin liggur so langt suðuri, at hann eisini verður kallaður Heimsins endi. Býurin liggur í smala Beagle-strætinum millum Argentina og Chile, eitt stræti fult av smáum og duldum skerum. Í ringa veðrinum sigldi Logos á eitt av duldu skerunum. Hóast veðrið var sera vánaligt, var øll manningin, 141 fólk, bjargað.
text: #000002
text: Hetta var fyrsta vitjanin hjá Logos í Suðuramerika. Tey 17 árini Logos var í tænastu, sigldi hon 230.335 sjómíl og vitjaði 408 havnir (255 ymiskar havnir) í 108 ymiskum londum. 6,5 milliónir fólk vitjaðu umborð á Logos.
text: #000003
text: Logos vitjaði í Føroyum í 1983. Fleiri føroyingar mundu kenna skipið, tí hetta var gamli Umanak, sum mangan førdi føroyskar sjómenn millum Føroyar og Grønland.
text: #000004
text: Logos stendur enn á skerinum, tó illa tærd av harða veðurlagnum har suðuri.
text: #000005
text: Nýggjasta skipið í flotanum hjá OM, Logos Hope, okkara gamla Norrøna, er í løtuni í Bahamas, har hon hjálpir til í neyðhjálpararbeiði eftir herviligar ódnir, sum hava rakt Abaco-oyggjarnar. Sámal Rasmussen og Eirikur og Betty Lauritsen eru umborð á skipinum í løtuni.
text: #000006